stanford-oval/wikipedia huggingface dataset:
דיוגו ז'וטה
קריירת מועדונים > ליברפול

ב-19 בספטמבר 2020 חתם ז'וטה בליברפול לחמש שנים. ב-24 בספטמבר ערך את הופעת הבכורה במסגרת גביע הליגה בניצחונה של ליברפול 2-7 על לינקולן. ארבעה ימים לאחר מכן, ב-28 בספטמבר, ערך את הופעת הבכורה בליגה כשעלה כמחליף מול ארסנל ואף כבש את השער השלישי בניצחון 1-3.
ב-28 באוקטובר כבש ז'וטה את השער ה-10000 בהיסטוריית המועדון כשכבש בניצחון ליברפול בליגת האלופות 0-2 על מיטיולן. ב-3 בנובמבר כבש שלושער בניצחון 5–0 מול אטאלנטה בליגת האלופות. בכך הפך לשחקן החמישי בתולדות המועדון שכובש שלושה שערים במשחק אחד בליגת האלופות. והפורטוגלי השלישי (אחרי כריסטיאנו רונאלדו ורוי פדרו), ולראשון מאז רובי פאולר שכובש שבעה שערים בעשר ההופעות הראשונות בקבוצה.
קריירה בינלאומית

ז'וטה החל לשחק בנבחרת עד גיל 19 של פורטוגל ב-2015. ב-2018 שיחק גם בנבחרת עד גיל 21.
במרץ 2019, זומן לראשונה לסגל הנבחרת הבוגרת לקראת המשחקים במוקדמות יורו 2020 נגד אוקראינה וסרביה. כמו כן היה חלק מהסגל שזכה בליגת האומות. ב-14 בנובמבר באותה שנה הוא ערך את הופעת הבכורה שלו כשעלה כמחליף בדקה ה-84 במקומו של כריסטיאנו רונאלדו בניצחון 6-0 נגד ליטא במוקמות יורו 2020.
נכלל בסגל נבחרת פורטוגל לטורניר יורו 2024.
תארים > קבוצתיים

צ'מפיונשיפ: 2017/18
גביע הליגה האנגלית: 2021/22
גביע אנגלי: 2021/22
מגן הקהילה: 2022
ליגת האומות: 2019
תארים > אישיים

שחקן החודש בפרמייר ליג: ינואר 2024
ביאורים

↑  זהו שם חיבה שלו. בפורטוגזית, Diogo Jota היא צורת הקיצור .Diogo J של שמו הפרטי, Diogo José. הקיצור דבק בו ככינוי עוד בגילאים הצעירים, כאשר הוא הקפיד שעל גב חולצתו, מעל מספר השחקן, יופיע הכיתוב ".Diogo J"
הערות שוליים

↑  Lídia Paralta Gomes, A noite foi de Jota Jota Jota. Tribuna Expresso, 1 Outubro 2016
↑  Notícias, FCPF (ב־European Portuguese)
↑  "Diogo Jota: Atletico Madrid midfielder joins Wolves on season-long loan". BBC Sport (באנגלית בריטית). 2017-07-25. נבדק ב-2020-08-10.
↑  Permanent Deal For Jota Agreed, www.wolves.co.uk (באנגלית)
↑  Shane Ireland, Here's how much Wolves will pay to sign Diogo Jota permanently, birminghammail, ‏31 בינואר 2018
↑  Luke Hatfield, Rui Patricio honours Carl Ikeme as Wolves reveal new kit numbers, www.expressandstar.com (באנגלית)
↑  Jota basks in the joy of Wolves’ first top-flight treble for 42 years, BT.com (באנגלית)
↑  לא רק טיאגו: ליברפול החתימה את דיוגו ז'וטה מוולבס, באתר הארץ, 19 בספטמבר 2020
↑  Diogo Jota scores Liverpool's 10,000th goal, Liverpool FC
↑  "Jota hat-trick as Liverpool thrash Atalanta". BBC Sport (באנגלית בריטית). נבדק ב-2020-11-03.
↑  https://twitter.com/squawka/status/1323735207590113281, Twitter
↑  Seven incredible stats about Diogo Jota after his first Liverpool hat-trick, Planet Football, ‏3 בנובמבר 2020 (באנגלית אמריקאית)
↑  Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
↑  Jota wins first EA SPORTS Player of the Month award, www.premierleague.com (באנגלית)
| נבחרת פורטוגל – יורו 2020 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש |  1 פטריסיו •  2 סמדו •  3 פפה •  4 דיאש •  5 גריירו •  6 פונטה •  7 רונאלדו •  8 מאוטיניו •  9 א. סילבה •  10 ב. סילבה •   11 פרננדש •  12 לופש • 13 דנילו •  14 ויליאם • 15 רפא • 16 סאנצ'ס • 17 גדש • 18 נבש • 19 גונסלבש • 20 דאלו • 21 ז'וטה • 22 ר. סילבה • 23 פליקס • 24 אוליביירה • 25 מנדש • 26 פלהיניה • מאמן: סנטוש | פורטוגל |
| נבחרת פורטוגל – יורו 2024 |
| --- | --- | --- |
|  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס |  1 פטריסיו •  2 סמדו •  3 פפה •  4 דיאש •  5 דאלו •  6 פלהיניה •  7 רונאלדו •  8 פרננדש •  9 ראמוס •  10 ב. סילבה •   11 פליקס •  12 סה • 13 דנילו •  14 אינסיו • 15 ז'. נבש • 16 נונס • 17 ליאו • 18 ר. נבש • 19 מנדש • 20 קנסלו • 21 ז'וטה • 22 קושטה • 23 ויטיניה • 24 א. סילבה • 25 נטו • 26 קונסייסאו • מאמן: מרטינס | פורטוגל |
בית הספר לוויקינגים

| --- | --- |

כרזת הסדרה
 שיר הנושא:  Vikingskool Main Theme
 סוגה:  הנפשה, דרמה, הרפתקאות, ילדים, מסתורין, פנטזיה, פעולה, קומדיה
 יוצרים:  ג'יזל נורמן מלהוס, פרדריק פ.נ. הווארד
 כותבים:  ג'יזל נורמן מלהוס, פרדריק פ.נ. הווארד
 בימוי:  סלין גוביינט
 שחקנים:  אשלי מרגוליס ג'ינה בורק ג'ייסון פניקוק
 ארץ מקור:  צרפת צרפת
 שפות:  אנגלית, צרפתית, עברית, ועוד
 מספר עונות:  1
 מספר פרקים:  26
 הפקה
 חברת הפקה:  Cartoon Saloon Samka Productions
 אורך פרק:  כ-23 דקות
 שידור
 רשת שידור:  Okoo (צרפת) דיסני+ (בריטניה ואירלנד)
 רשת שידור בישראל:  ערוץ דיסני ישראל
 תקופת שידור מקורית:  6 במאי 2022 – 9 בספטמבר 2022
 תקופת שידור בישראל:  5 ביוני 2022 – 12 באפריל 2023
 קישורים חיצוניים
 דף התוכנית ב-IMDb
בית הספר לוויקינגים (באנגלית: Vikingskool) היא סדרת טלוויזיה מונפשת צרפתית, אשר פותחה על ידי Samka Productions בהפקה משותפת עם דיסני והונפשה על ידי Cartoon Saloon. הסדרה שודרה לראשונה בצרפת ב-6 במאי 2022 בערוץ Okoo, ובבריטניה ואירלנד הופצה ב-23 בנובמבר 2022 בשירות הסטרימינג דיסני+. לסדרה ישנם 26 פרקים שאורכם כ-23 דקות. הסדרה נגמרה אחרי עונה אחת ב-9 בספטמבר 2022 ובישראל ב-12 באפריל 2023.
תקציר העלילה

אריק, אילבה וארני הם ויקינגים מתחילים, בטוחים שלכולם יש את מה שנדרש כדי להצליח בבית הספר לוויקינגים חסר הרחמים. אבל הדרך לסיום הלימודים ארוכה! כדי להגיע לסוף ההרפתקה הזו, למרבה המזל יש להם את הסיבולת, האומץ והאינטליגנציה הדרושים - אבל לא בהכרח את כל התכונות הללו בו זמנית...
מדבבים

הדיבוב העברי בוים על ידי תמי ברק ומייה קדוש, והופק על ידי עדי וולוצקי.
| שם הדמות | מדבב/ת במקור | מדבב/ת בעברית |
| --- | --- | --- |
| אריק | אשלי מרגוליס | אורי זלצמן |
| ארני | ג'ייסון פניקוק | קובי ליקורמן |
| אילבה | ג'ינה בורק | בר סביר |
| דומהילד | ג'סיקה ברינדל | הילה ויז'נסקי |
| ארק | לא ידוע | ערן מור |
| גברת איירה | ג'יי גריפית'ס | תמי ברק |
| מר המרסון | אלן דוויל | אמנון וולף |
| גברת סיניו | קלייר מורגן | עינת אזולאי |
| ברנה | ג'סיקה ברינדל | ספיר דרמון |
| לא ידוע | ג'ינה בורק | גדי לוי |
| לא ידוע | מתיו דלאמיר | גילן שחף |
| לא ידוע | סם אומהוני | דן קיזלר |
| לא ידוע | איאן פירי | חננאל אדרי |
| לא ידוע | לא ידוע | עמית רייס |
שידור

| עונה | עונה | מספר פרקים | תקופת שידור מקורית צרפת> שידור ראשון | תקופת שידור מקורית צרפת> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 26 | 6 במאי 2022 | 9 בספטמבר 2022 | 5 ביוני 2022 | 12 באפריל 2023 |
הערות שוליים

↑  אפי טריגר, יוני 2022 בערוצי דיסני, באתר פופ טארטס
הפארק האולימפי בארה

| --- | --- |

 מידע כללי
 סוג:  פארק אולימפי 
 מיקום:  ריו דה ז'ניירו 
 מדינה:  ברזיל 
 
 קואורדינטות:  22°58′37″S 43°23′38″W﻿ / ﻿22.977°S 43.394°W﻿ / -22.977; -43.394
  (למפת ריו דה ז'ניירו מוגדלת) הפארק האולימפי בארה(למפת ריו דה ז'ניירו רגילה) הפארק האולימפי בארה
 
הפארק האולימפי בארה (בפורטוגזית: Parque Olímpico da Barra) הוא מתחם ספורט הממוקם בשכונת בארה דה טיז'וקה הממוקמת בעיר ריו דה ז'ניירו שבברזיל. חלק ממתקני המתחם היו מתקנים זמניים.
אתרי ספורט

מרכז האימונים האולימפי של ריו דה ז'ניירו
3 אולמות המחוברים זה לזה אולם 1 - אירח את תחרויות הכדורסל והרוגבי נכים (16,000 מקומות לאחר המשחקים מכיל 5,000) אולם 2 - אולם זמני אירח את תחרויות הג'ודו היאבקות והבוצ'יה (10,000 מקומות) אולם 3 - גם אולם זמני אירח את תחרויות הסייף טאקוונדו והג'ודו נכים (10,000 מקומות)
ארנה דו פוטורו
אולם זמני שאירח את תחרויות הכדוריד והכדורשער. לאחר המשחקים חלקים מהאולם התמחזרו לבניית 4 בתי ספר בריו דה ז'ניירו (12,000 מקומות)
פארק הגולף בשדרת האמריקות
פארק גולף שבמהלך המשחקיים האולימפיים אירח את תחרויות הגולף ולכבוד המשחקים האולימפיים נבנו 20,000 מקומות זמניים
ולודרום בארה
ולודרום שנבנה לכבוד המשחקים הפאן-אמריקאיים. ב-2007 נהרס ונבנה מחדש. במהלך המשחקים האולימפיים אירח את תחרויות האופני מסלול באולימפיאדה ובמשחקים הפארולימפיים (5,000 מקומות)
מרכז הטניס האולימפי
מרכז טניס שנבנה עבור המשחקים האולימפיים אירח את תחרויות הטניס והכדורגל נכים 5 שחקנים (18,000 מקומות)
מרכז ספורט המים מריה לנק
נבנה לכבוד המשחקים הפאן-אמריקאיים אירח את תחרויות הצלילה והכדורמים (5,000)
אצטדיון ספורט המים האולימפי
אצטדיון שחייה אשר אירח את תחרויות השחייה והכדורמים (15,000 מקומות)
אולימפיק ארנה ריו
אירח את תחרויות ההתעמלות וכדורסל הנכים (12,000 מקומות)
מרכז הכנסים ריוסנטרו
ארבעה אולמות הצמודים זה לזה אירחו את תחרויות הרמת מהשקולות (6,500 מקומות), בדמינטון (6,500 מקומות), טניס שולחן (7,000 מקומות) אגרוף (9,000 מקומות)
כפר אולימפי
גם הכפר האולימפי המשמש למגורי ספורטאים ומאמנים הוקם סמוך למרכז הכנסים ריוסנטרו הסמוך לקומפלקס הספורט. גם מרכז התקשורת הוקם בשולי קומפלקס הספורט בריוסנטרו. רכבת תחתית חדשה וכן כבישים מחברים את קומפלקס הספורט לחלקים אחרים בעיר.
גלריה

מרכז האימונים האולימפי של ריו דה ז'ניירו
ארנה דו פוטורו
מרכז ספורט המים מריה לנק
אצטדיון ספורט המים האולימפי
מרכז הטניס האולימפי
ריו אולימפיק ארנה
ולודרום בארה
פארק הגולף בשדרה האמריקאית
ואגיז גליאולין

ואגיז גליאולין (בטטרית: Vəğiz İskəndər ulı Ğəliullin או Вәгыйзь Искәндәр улы Гәлиулин; באוזבקית: Воиз Искандар ўғли Ғалиуллин או Voiz Iskandar o‘g‘li G‘aliullin; נולד ב-10 באוקטובר 1987, לנינסק, מחוז אנדיז'ן, אוזבקיסטן הסובייטית, ברית המועצות) הוא כדורגלן אוזבקי-רוסי ממוצא טטרי, המשחק כקשר במועדון אנדיז'ן ובנבחרת אוזבקיסטן.
קריירה

בוגר בית הספר לכדורגל של מועדון אנדיז'ן האוזבקי. ב-2006 עבר לרוסיה וחתם ברובין. הוא עשה את הופעת הבכורה עם רובין קאזאן ב-7 במרץ 2007 במשחק שמינית גמר גביע רוסיה נגד "רוסטוב". בליגת העל הרוסית בכדורגל הופיע לראשונה ב-16 נובמבר 2008 במדחק נגד צסק"א. בשנת 2010 זכה עם קבוצתו בגביע האלופות של חבר המדינות.
ביולי 2012, הוא הצטרף בהשאלה לנפטכימיק, שיחק 19 משחקים וכבש 2 שערים. בפברואר 2013, חזר ל"רובין".
בפברואר 2016, הצטרף למועדון "טוסנו".
בקיץ 2018 עבר לקבוצת הכדורגל של טמבוב, מליגת הכדורגל הלאומית. בקיץ 2019 הושאל לנפטכימיק ניז'נקאמסק. בסיום העונה חתם באופן קבוע בקבוצה. בקיץ 2024 חזר לאחר 20 שנה לקבוצת נעוריו אנדיז'ן.
בשנת 2011, היה חלק מהרכב נבחרת אוזבקיסטן לגביע אסיה.
התאחדות ליגת הכדורגל המקצוענית

ערך זה עוסק בארגון המנהל את ליגת הכדורגל המקצוענית של רוסיה. אם התכוונתם לליגה הרוסית השנייה בכדורגל, ראו .
| --- | --- |

 נתונים כלליים
 סוג:  מלכ"ר
 תקופת הפעילות:  1992–2021 (כ־29 שנים)
 משרד ראשי:  מוסקבה, רוסיה
 
ליגת הכדורגל המקצוענית (ברוסית: Профессиона́льная футбо́льная ли́га) היה ארגון האחראי לניהול הליגה השלישית בחשיבותה ברוסיה, הליגה השנייה בכדורגל משנת 1992 ועד 2021.
הארגון הוקם בשנת 1992 בשיתוף עם התאחדות הכדורגל הרוסית, לאחר הקמת אליפות רוסיה וגביע רוסיה. הגוף היה מרכז את פעילותן של כל ליגות הכדורגל המקצועניות ברוסיה עד 2001, אז הוקם ארגון הפרמייר ליג הרוסי בכדורגל לניהול ליגת העל. ב-2011 מהארגון נושל גם ניהול ליגת המשנה הרוסית בכדורגל ומאז 2013 הארגון מנהל רק את הליגה השנייה, הנקראת ליגת הכדורגל המקצוענית של רוסיה.
יחד עם ארגון הפרמייר ליג הרוסי בכדורגל (РФПЛ) ליגת הכדורגל המקצוענית חברה בהתאחדות ליגות הכדורגל המקצועניות של אירופה (Association of European Professional Football Leagues — EPFL).
נשיא הליגה, מאז ינואר 2013, היה אנדריי סוקולוב. ביוני 2021 נערכה רפורמה בליגות המשניות ברוסיה וניהול הליגה השלישית עבר לידי ליגת הכדורגל הלאומית.
הערות שוליים

↑  "Итоги заседания Исполкома РФС".
↑  "Member Leagues". epfl-europeanleagues.com. אורכב מ-המקור ב-2010-12-19. נבדק ב-2018-05-23.
↑  "Андрей Соколов — новый глава ПФЛ". www.sport-express.ru.
| כדורגל ברוסיה רוסיה |
| --- | --- | --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |  |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |  |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |  |
| תחרויות גביע | הגביע הלאומי • הסופר קאפ •  הגביע בכדורגל נשים |  |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |  |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |  |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |  |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |  |
| ראו גם | כדורגל נשים ברוסיה |  |
ז'רמי מנז

ז'רמי מנז (בצרפתית: Jérémy Ménez; נולד ב-7 במאי 1987) הוא כדורגלן צרפתי המשחק בעמדת הקיצוני בקבוצת פריז מהליגה הצרפתית השנייה. לזכותו 24 הופעות במדי בנבחרת צרפת.
מנז הפך לשחקן הצעיר ביותר שחותם על חוזה מקצועני בליגה הצרפתית, כשעשה זאת בעונת הבכורה שלו בקבוצה הבוגרת של סושו בעונת 2004-05. עם סושו הוא השתתף פעם ראשונה בליגה אירופית, בגביע אופ"א. אחרי שנתיים במועדון, הצטרף למונקו, שם הרשים, ולאחר שנתיים נוספות, חתם בקבוצה האיטלקית רומא.
עם רומא שיחק בליגת האלופות והופיע ביותר מ-100 משחקים במדי הקבוצה. אחרי שלוש עונות ברומא, בשנת 2011, חתם מנז במועדון הצרפתי פריז סן-ז'רמן. בעונת 2014, עבר בהעברה חופשית למילאן האיטלקית. בקיץ 2016 עבר לבורדו.
ביוני 2017 חתם באנטליהספור הטורקית ובינואר 2018 חתם בקלוב אמריקה המקסיקנית.
בקיץ 2019 חתם בקבוצת פריז מהליגה הצרפתית השנייה.
הקלאסיקה הרוסית של VHL

| --- | --- |
 ענף:  הוקי קרח
 תאריך ייסוד:  2012
 מדינות משתתפות:  רוסיה רוסיה
 זוכה:  זאורלייה
 
"הקלאסיקה הרוסית של VHL" (ברוסית: Русская классика ВХЛ) הוא משחק במסגרת העונה הסדירה של ליגת VHL שנערך תחת השמיים הפתוחים.
היסטוריה

במהלך ישיבת נציגי ליגת VHL בעונת 2011/12 הוחלט על הקמתה של מסורת "הקלאסיקה הרוסית" — משחק במסגרת העונה הסדירה של ליגת VHL. הוחלט כי האירוע המרכזי של העונה בליגה ייערך בחוץ באולם פתוח ללא קורת גג.
משחק "הקלאסיקה הרוסית" הראשון נערך ב-17 בפברואר 2012 באצטדיון המרכזי בקרסנויארסק. המשחק שוחק בין קבוצות סוקול קרסנויארסק ולוקומוטיב ירוסלבל. כל ההכנסות מהמשחק נתרמו לקרן על מנת לעזור למשפחות הקורבנות של התרסקות המטוס עם שחקני לוקומוטיב. המשחק נערך לעיני 16,100 צופים והסתיים בניצחון של "לוקומוטיב" בתוצאה 3:2.
כל המשחקים

| שנה | תאריך | אצטדיון / מגרש | מארחת | תוצאה | אורחת | צופים |
| --- | --- | --- | --- | --- | --- | --- |
| 2012 | 17 בפברואר | האצטדיון המרכזי, קרסנויארסק | סוקול  קרסנויארסק | 2:3 | "לוקומוטיב ירוסלבל"  ירוסלבל | 16,100 |
| 2014 | 19 בינואר | האצטדיון המרכזי, צ'ליאבינסק | "צ'למט"  צ'ליאבינסק | 2:5 | "לאדה"  טוליאטי | 9,200 |
| 2015 | 14 בפברואר | אצטדיון ספוטניק, ניז'ני טאגיל | "ספוטניק"  ניז'ני טאגיל | 0:4 | "אורל הדרומית"  אורסק | 8,350 |
| 2016 | 7 בפברואר | אצטדיון חימיק, טבר | "THC"‏  טבר | 1:2 (הארכה) | "בוראן"  וורונז' | 6,350 |
| 2017 | 14 בינואר | פארק האגדות, מוסקבה | "דינמו"  בלאשיחה | 1:3 | "חימיק"  ווסקרסנסק | 1,831 |
| 2018 | 28 בינואר | האצטדיון המרכזי, קורגן | "זאורלייה"  קורגן | 4:0 | "רובין"  טיומן | 3,400 |
דנה מרכוס

| --- | --- |

 לידה:  28 ביולי 1991 (בת 33) ישראל ישראל 
 מקום לימודים:  ורטיגו (להקה) 
 תחום יצירה:  כוריאוגרפית ורקדנית
 פרסים והוקרה:  פרס רוזנבלום לאמנים בעלי הישגים מבטיחים - שנת 2022 פרס שר התרבות והספורט ליוצרים ב-10 השנים הראשונות ליצירתם - שנת 2021
 www.danamarcus.net
 
דנה מרכוס (נולדה ב-28 ביולי 1991) היא כוריאוגרפית, רקדנית, מורה ומנהלת אמנותית ישראלית. זוכת פרס משרד התרבות והספורט בתחום המחול ליוצרים בראשית דרכם לשנת 2021 ופרס רוזנבלום של עיריית תל אביב ליוצרים צעירים מבטיחים לשנת 2022.
ביוגרפיה

מרכוס נולדה בישראל לרותי מרכוס כהן, ודורון מרכוס בשנת 1991 וגדלה ברמות השבים, שבשרון. היא בת אמצעית בין שני אחים. התחנכה בבית הספר הדמוקרטי בכפר סבא, ובהמשך למדה בתיכון הרצוג בעיר במגמת המחול, אותה סיימה בהצטיינות. עם סיום לימודיה התקבלה לתוכנית המצוינות של להקת בת שבע. בשנת 2010 התגייסה מרכוס לצה"ל ושירתה בחיל האוויר בתפקידים פיקודיים בסדיר בתחומי המודיעין ובשירות קבע בתחום ההכשרות לפיקוד והדרכה.
קריירה אמנותית

עם שחרורה מצה"ל בשנת 2013, החלה ללמוד בתוכנית להכשרת רקדנים בגעתון. בשנת 2014 החלה ללמוד בתוכנית להכשרת רקדנים של להקת ורטיגו בירושלים. בשנת 2015, עם סיום לימודיה, החלה להשתתף כרקדנית בהפקות וביצירות מחול שונות. בין היתר היא עבדה עם הכוריאוגרפים: סאלין באומגרטנר, אביגיל אילן, קלי איאש, שרון פרידמן, סאלי אן פרידלנד, אבי קייזר וסרג'יו אנטונינו. כמו כן, מרכוס השתתפה באופרה "רומיאו ויוליה" באופרה הישראלית.
בשנת 2017 החלה ליצור עבודות מחול עצמאיות. יצירתה הראשונה, "ואם תתפוס אותי, אני אפול?", עלתה בבכורה במסגרת פסטיבל "גוונים במחול" באותה השנה. היצירה הציגה פעמים רבות בישראל ובעולם, בין היתר בדנמרק, גרמניה, רוסיה ומקדוניה.
בשנת 2018 יצרה העבודה "Bubble point" עבור פסטיבל "הרמת מסך", יצירה ל-6 רקדנים מקצועיים ו-16 תלמידי הסדנה להכשרת רקדנים בגעתון.
בשנת 2019 יצרה מרכוס את הדואט "עשן ורוד" עבור פסטיבל "הרמת מסך", ואת היצירה "Don't break my heart please" עבור פסטיבל "מיפו עד אגריפס". היצירה עלתה בתוך מסעדת DKL3 של השף אסף גרניט.
בשנת 2020 יצרה את עבודתה "Fragile", שעלתה בבכורה בתחרות הפרינג' בתיאטרון הפרינג' באר-שבע. על העבודה זכתה מרכוס בפרס היצירה המבטיחה ובפרס הביצוע לרקדנית.
בשנת 2021 יצרה את עבודת הטריו "SOLANGE". העבודה עלתה בתמיכת הקרן ליוצרים עצמאיים. כמו כן, באותה שנה עבדה מרכוס כמעצבת תנועה בהצגה "אלי" של תיאטרון אורנה פורת, בבימוי עמית אפשטיין, שמבוססת על סיפור חייו של המרגל הישראלי אלי כהן.
בשנת 2022 יצרה את "מבוכים וציפורים", שעלתה בבכורה במסגרת פסטיבל "אינטימדאנס" של תיאטרון תמונע. באותה השנה גם הוזמנה מרכוס על ידי תמיר גינץ ליצור עבודה עבור להקת המחול "קמע", במסגרת פרויקט עבודת מעבדה שנקרא KAMEA HUB. העבודה שנוצרה נקראה "Equilibrium".
החל משנת 2022 דנה חברה בעמותת הכוריאוגרפים.
קריירה אמנותית > הוראה וניהול אמנותי

במקביל ליצירה העצמאית, מרכוס מלמדת מחול עכשווי וסדנאות רפרטואר במוסדות לימוד שונים ומגמות מחול, ביניהם: תיכון אמנויות ירושלים, הסדנה להכשרת רקדנים של להקת "ורטיגו", "הקבוצה", הקאמרי Academy, סטודיו נעים, שינוע, ועוד. החל משנת 2021 מרכוס מעבירה סדנאות אלתור ומודעות גוף עבור עמותת "יוצאים לשינוי".
כחלק מעבודתה האמנותית, מרכוס משמשת גם כמנהלת חזרות ודרמטורגית ולקחה חלק ביצירותיהם של קלי איאש, סאלי אן פרידלנד, רוני רותם, ענבר טנזר, שירלי ברבי ועוד.
בשנים 2017–2018 הפיקה וניהלה אמנותית את אירועי האמנות בלנדר מבית "בסקולה", ובשנים 2021–2023 היא שותפה לניהול האמנותי של אירועי האמנות "קפסולה".
יצירותיה

2017 - "ואם תתפוס אותי, אני אפול?", בכורה בפסטיבל ""גוונים במחול"" בסוזן דלל. בביצוע: דרור בירגר ודנה מרכוס לצד המוזיקה של תומר ברוך. היצירה ממשיכה להופיע עד היום ברחבי הארץ ובעולם. קאסטים נוספים: מיכה איימוס, שמואל חלפון, שחר דולינסקי.
2018 - "זקישה", בכורה כמופע סייט-ספסיפיק במועדון האלפא-בית בתל אביב. בביצוע: איילת בשור. הרקדנית במופע מגלמת דמות שהינה מעין חצי זיקית חצי אישה שמונעת מכוח, תשוקה ורכות נשית וחייתית.
2018 - "Bubble point", בכורה בפסטיבל "הרמת מסך" בניהולם האמנותי של מאטה מוראי ואיציק גלילי. יצירה לשישה רקדנים: דור פרנק, איילת בשור, נעם דויטש, שמואל חלפון, ניב אלבז ומיכה איימוס, יחד עם 16 סטודנטים של הסדנה להכשרת רקדנים בגעתון. את המוזיקה יצר אבי בללי. בעבודה זו מגיבה מרכוס ליציאת האנשים לרחובות במחאות השונות שהתעוררו באותה שנה בארץ וברחבי העולם.
2019 - "עשן ורוד", בכורה במסגרת פסטיבל "הרמת מסך". דואט בביצוע של עופרי מנטל ועוז מולאי, שעוסק בניסיון לשיקוף מציאות ומציג מצב עגום, אקטואלי, בין פרודיה לטרגדיה כביטוי למצב פוליטי במדינה ולמערכת היחסים המתישה המתקיימת בין מנהיג לעם.
2019 - "Don't break my heart please", בכורה במסגרת פסטיבל "מיפו ועד אגריפס" במסעדת הדקל בירושלים. היצירה היא דואט בביצוע יואב קליינמן ודנה מרכוס. היצירה מדמה מפגש של דייט ראשון בין גבר לאישה, ומחולקת לפרקים כך שבין כל פרק עלילתי מוגשת מנת אוכל לאורחים היושבים במסעדה.
2020 - "Fragile" בכורה במסגרת תחרות הפרינג' בתיאטרון הפרינג' באר שבע. היצירה היא דואט שמבוצע על ידי שמואל חלפון ודנה מרכוס. היא עוסקת במערכת יחסים המושפעת ממגבלה פיזית שיוצרת מגבלה אצל האחר ומביאה לתלות מתמדת בין השניים. הדואט זכה בפרס היצירה המבטיחה ובפרס הביצוע לרקדנית דנה מרכוס.
2021- "SOLANGE", בכורה בבית פרסקו למחול ותרבות בתל אביב, בביצוע: דור פרנק, שמואל חלפון ודנה מרכוס. היצירה התהוותה כהמשך ליצירה "Fragile" ועוסקת בדמות המתפרקת ונבנית שמתמודדת עם מגבלות גוף אל מול התשוקה להמשיך לנוע. העבודה נוצרה בתמיכת הקרן ליוצרים עצמאיים.
2022 - "מבוכים וציפורים", בכורה בפסטיבל "אינטימדאנס" בתיאטרון תמונע. היצירה היא דואט לרקדנים אורי יששכר ואיתמר גלינה. היצירה מתקיימת בבמת זירה, הקהל יושב מסביבה, ועוסקת בגבולות פיזיים של המרחב, גבולות תודעתיים ומידת השפעתם והחופש בתוכם.
2022 - "Equilibrium" נוצרה בהזמנת ועבור להקת המחול "קמע". הופיעה בבכורה בתיאטרון ענבל בסוזן דלל. היצירה מציגה דימויים הנעים בין בריאה טהורה לבין כאוס ממשי עכשווי. היא נוגעת במורכבויות חברתיות ואישיות, ויחד עם זאת מציעה מימד של רכות ואופטימיות.
השכלה

2006-2009 - לימודים במגמת המחול של תיכון "הרצוג" כפר סבא
2010 - השתתפות בתוכנית המצוינות של להקת המחול בת-שבע
2013 - לימודים ב"קבוצת מחול לומדת" בניהולם של אורן טישלר ותמר לרנר
2013-2014 - לימודים בסדנה להכשרת רקדנים בגעתון בניהולם של עינב לוי ויניב אברהם
2014-2015 - לימודים בסדנה להכשרת רקדנים של להקת ורטיגו
2015 - קורס מדריכי פילאטיס מזרן ומכשירים במרכז "נקודת מגע" בירושלים בניהול של יפעת קולונדר
פרסים ומענקים

פרס רוזנבלום לאמנים בעלי הישגים מבטיחים - שנת 2022
פרס שר התרבות והספורט ליוצרים ב-10 השנים הראשונות ליצירתם - שנת 2021
פרס היצירה הטובה ביותר בפסטיבל באזאק של תיאטרון בית מזיא ירושלים ליצירה "Fragile"
פרס היצירה המבטיחה בתחרות הפרינג' באר שבע ליצירה "Fragile"
פרס הביצוע בתחרות הפרינג' באר שבע ליצירה "Fragile"
פרסים ומענקים > מענקים

2020 - מענק עבור יצירה חדשה מהקרן ליוצרים עצמאיים
2022 - מענק תמיכה מקרן רבינוביץ' עבור הרצת היצירה SOLANGE
הערות שוליים

↑  טיזר Bubble point, באתר vimeo
1 2  רות אשל, הרמת מסך 2018: ביקורת מחול, באתר יומני מחול רות אשל, ‏22 בנובמבר 2018
1 2  אורה ברפמן, הרמת מסך 2018, באתר ריקודיבור, ‏17 בנובמבר 2018
1 2  ענת זכריה, הרמת מסך 2018, באתר המבכרת, ‏27 בנובמבר 2018
1 2  טריילר עשן ורוד, באתר vimeo
1 2  טריילר Don’t break my heart please, באתר vimeo
1 2  הצצה ליצירה Fragile, באתר vimeo
↑  עמוד יצירה, SOLANGE מאת דנה מרכוס, באתר ורטיגו
1 2  רות אשל, אינטימדאנס 2022, LIMBO, באתר יומני מחול רות אשל, ‏9 לספטמבר 2022
↑  כוריאוגרפים אורחים, באתר להקת קמע
1 2  טריילר של היצירה Equilibrium, באתר youtube
↑  טיזר ליצירה "ואם תתפוס אותי, אני אפול?", באתר vimeo
↑  רשימת האמנים שזכו לתמיכה מהקרן ליוצרים עצמאיים בשנת 2022
↑  טריילר מבוכים וציפורים מתוך לימבו 3, באתר youtube
↑  טריילר מבוכים וציפורים מאת דנה מרכוס, באתר youtube
↑  סרטון ההכרזה של זוכי פרס רוזנבלום - מתוך היוטיוב של עיריית תל אביב
↑  פרס רוזנבלום לאמנויות הבימה לשנת 2022, באתר עיריית תל אביב יפו, ‏6 ביוני 2022
↑  הוכרזו הזוכים בפרסי שר התרבות והספורט במחול אמנותי לשנת 2021, באתר משרד התרבות, ‏12 לדצמבר 2021
↑  רשימת מקבלי התמיכה מקרן רבינוביץ' בשנת 2022
מתוך היצירה "ואם תתפוס אותי, אני אפול?" מאת דנה מרכוס (2017)
מתוך היצירה "Bubble point" מאת דנה מרכוס (2018)
מתוך היצירה "Fragile" מאת דנה מרכוס (2020)
וו"ס מוסקבה (כדורסל)

| --- | --- |

 מידע כללי
 תאריך ייסוד:  1953
 מדינה:  ברית המועצות
 מיקום:  מוסקבה
 תאריך פירוק:  1959
 בעלים:  חיל האוויר הסובייטי
 צבעי תלבושת:       
 תארים
 אליפות ברית המועצות
 
מועדון כדורסל וו"ס מבא"ו מוסקבה (ברוסית: Баскетбольный клуб ВВС МВО) הוא מועדון כדורסל סובייטי מהעיר מוסקבה, שהתקיים בשנים 1945 - 1959.
לאחר מלחמת העולם השנייה בהוראת סטלין הוקמה חברת הספורט של חיל האוויר של המחוז הצבאי המוסקבאי (ברוסית: Военно-воздушные Силы, בראשי תיבות ВВС МВО). חברת הספורט כללה מועדוני כדורגל, הוקי קרח, כדורסל וכדורעף. למנהל החברה מונה וסילי סטלין.
קבוצת הכדורסל הפכה לאחת החזקות בברית המועצות ושלא כמו מועדוני הכדורגל וההוקי שהתפרקו בשנת 1953, קבוצת הכדורסל המשיכה להתקיים עד 1959.
הישגים ותארים

אליפות ברית המועצות: 1952
גביע ברית המועצות: גמר 1951, 1952
ראו גם

וו"ס מוסקבה (כדורגל)
וו"ס מוסקבה (הוקי קרח)
צס"ק וו"ס (מועדון כדורסל)
הארי שום ג'וניור

| --- | --- |

 לידה:  28 באפריל 1982 (בן 42) לימון, קוסטה ריקה קוסטה ריקה 
 סוגה מועדפת:  דרמה קומית, פנטזיה, סוגה מוזיקלית
 מדינה:  ארצות הברית ארצות הברית
 תקופת הפעילות:  מ-2003 
 עיסוק:  שחקן, רקדן, זמר, כוראוגרף
 מקום לימודים:  תיכון ארויו גרנדה  אוניברסיטת המדינה בסן פרנסיסקו 
 בן או בת זוג:  Shelby Rabara 
 מספר צאצאים:  1 
 http://www.harryshumjr.com/
 פרופיל ב-IMDb
 
הארי שום ג'וניור (באנגלית ובספרדית: .Harry Shum Jr; נולד ב-28 באפריל 1982), הוא שחקן, זמר, רקדן וכוראוגרף אמריקאי יליד-קוסטה ריקה. הוא ידוע בשל תפקידו בתור מייק צ'אנג ג'וניור בסדרת הדרמה-הקומית-המוזיקלית "Glee", וכן בתור מגנוס ביין בסדרת הפנטזיה "ציידי הצללים".